facile manibus capienda, imo in manns et naves invoians. Stant in 

 rupibus hominum instar erecti (seu crisso insidentes potius), pectore 

 ad saxa et praerupta acclini caudaque rigida sese sustentantes, ne 

 a vento dejiciantur, vel somno sopitae decidant ; sunt enim somno- 

 lentae aves et capite sub alis condito dormiunt. Deturbatae vero 

 egregie natant et urinantur promtissime et diu. Sedentes laqueo e 

 bacillo pendente collo injecto copiose capi possunt ; licet enim 

 videant laqueum, non avolant, sed declinatione capitis tantum evi- 

 tant, neque capto uno avolant reliqui, imo ne quidem a sclopi vel 

 lapidis ictu. Gregatim volant ; Oriente sole et item vesperi, quum 

 exeunt piscatum, ingentem tollunt clamorem, qui e longinquo buc- 

 cinorum sonum aemulatur. Avidissimae vorant, ut saepe piscium 

 cauda repleta ingluvie e fauce promineat. Ova longitudine 2". 5'". 

 diametro 1". 4'". tria, quatuor, raro sex pariunt , virescente - alba, 

 longitudinaliter quasi lineata materiae excrementitia striis crassiori- 

 bus. (Sbellerus in Nov. Com. Petrop. IV. p. 423. simpliciter alba 

 dixit). Incubant crisso ovis insidentes. Vitellus ovorum fluidissimus, 

 nauseosus, neque diuturna elixatione durandus, unde Camtschadali 

 contemnunt, et muco narium comparant. Stercns fluidum, album 

 creberrime ejiciunt. Deplumari, ut congeneres, ob densitatem plu- 

 marum nequeunt, nisi detracta pelle. Carnes viles, elixatae famem 

 pellunt; assatae pessimae, nisi methodo Curilonmi, qui praesertira 

 pullos, cum plumis et interaneis in fovea favilla plena assant et dein 

 decorticant. Hybernant in mari, ut sequens circa littora tantum 

 aestate frequentes. 



Descr. Carbone minor. Rostrum paulo robustius, quam in se- 

 quenti, tenuius quam Carbonis, fuscum, basi et inferiore maxilla 

 albicantibus. Facies tota circa basin rostri, etiam prima paite fron- 

 tis et gulae, latius a latere et usque ultra oculos nuda fulva, sed 



